stanford-oval/wikipedia huggingface dataset:
קרל פון ובר
ביוגרפיה > קריירה מוקדמת

קרל ובר נולד ב-23 באוגוסט 1892 בגייזלבאך, לאדמונד ובר, בעל בית חרושת לרהיטים, ולאלאונורה לבית פרנץ. בשנת 1911 התגייס ובר לצבא הגרמני הקיסרי, והצטרף לרגימנט הרגלים הבווארי ה-13 (פרנץ יוזף, קיסר אוסטריה ומלך הונגריה), עמו לחם במלחמת העולם הראשונה. ב-9 באוקטובר 1917 הוענק לו על פעולותיו בקרב איפר השלישי עיטור המסדר הצבאי של מקס יוזף, ובעקבות כך קיבל את תואר האצולה ריטר פון ובר. בשנת 1918 נפצע פון ובר פעמיים בקרב אראס (1918). על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף פון ובר לרייכסווהר, ומילא בו תפקידי פיקוד ומטה. ב-1 באפריל 1932 הוא הועלה לדרגת מיור, וב-1 באוגוסט 1934 הוא הועלה לדרגת אוברסט לוטננט. ב-13 במאי 1935 מונה פון ובר למפקד גדוד ההדרכה ה-2 של רגימנט הרגלים ה-20, וב-15 באוקטובר 1935 הוא מונה למפקד הגדוד ה-2 ברגימנט הרגלים ה-62. ב-1 ביולי 1937 הוא הועלה לדרגת אוברסט, וב-12 באוקטובר 1937 הוא מונה למפקד רגימנט הרגלים ה-93.
ביוגרפיה > מלחמת העולם השנייה

בפרוץ המלחמה היה פון ובר מפקד רגימנט הרגלים ה-93, ופיקד עליו במהלך המערכה בפולין ובמהלך המערכה על צרפת, כחלק מהדיוויזיה הממונעת ה-13. ב-16 באוקטובר 1940 הוא מונה למפקד חטיבת הרובאים ה-1, וב-1 בנובמבר 1940 הוא מונה לראש מטה דיוויזיית הפאנצר ה-11. ב-1 בדצמבר 1940 הוא הועלה לדרגת גנרל מיור, וב-7 ביולי 1941 הוא מונה למפקד דיוויזיית הפאנצר ה-17 ברוסיה. ב-19 ביולי 1941 הוא נפצע קשה בלחימה סביב סמולנסק מפגיעת רסיס, וב-20 ביולי 1941 הוא נפטר כתוצאה מפציעתו בבית החולים השדה בקרסני-רוסל.
ראם עמינח

| --- | --- |

תת-אלוף ראם עמינח
 לידה:  5 בספטמבר 1961 (בן 63) כ"ד באלול ה'תשכ"ה רמת גן, ישראל
 מדינה:  ישראל 
 בן או בת זוג:  רקפת רוסק עמינח 
 השתייכות:   צבא הגנה לישראל
 דרגה:    תת-אלוף
 תפקידים בשירות
 סגן מפקד נפת גנים בפיקוד העורף  מפקד נפת איילון בפיקוד העורף  סגן מפקד מחוז דן בפיקוד העורף  ראש אגף התקציבים במשרד הביטחון  היועץ הכספי לרמטכ"ל וראש המערך הכלכלי של צה"ל
 פעולות ומבצעים
   מלחמת לבנון    המערכה ברצועת הביטחון    מלחמת לבנון השנייה  מבצע עמוד ענן    מבצע צוק איתן
 תפקידים אזרחיים
 מייסד ושותף במשרד ראיית החשבון שטיינמץ עמינח ושות'  דירקטור בקבוצת האחים עופר  דירקטור ויו"ר ועדת הביקורת בחברת צים  חבר בחבר הנאמנים של בית החולים הדסה  דירקטור בכימיקלים לישראל  דירקטור, יו"ר הוועדה לניהול סיכונים, יו"ר ועדת הכספים ויו"ר ועדת ביקורת בתעשייה אווירית
 
ראם עמינֹח (נולד ב-כ"ד באלול ה'תשכ"ה, 5 בספטמבר 1961) הוא איש עסקים, רואה חשבון, מייסד משרד רואי החשבון שטיינמץ עמינח ושות', וקצין צה"ל בדרגת תת-אלוף במילואים, בתפקידו האחרון בצה"ל כיהן כיועץ הכספי לרמטכ"ל שהוא גם ראש אגף התקציבים במשרד הביטחון וראש המערך הכלכלי של צה"ל.
ביוגרפיה

נולד בשנת 1961 ברמת גן, בנם של ציפורה עמינח, מנהלת בית הספר דיזנגוף בתל אביב, ופרופסור נח עמינח, ראש החוג לתלמוד באוניברסיטת תל אביב. הוא נכדו של משה עמינח, שיחד עם אחיו נחמיה עמינח היה ממייסדי הפועל המזרחי. התחנך בבית הספר הממלכתי דתי אושא בעיר, ולמד בישיבת נחלים אצל הרב יוסף בא גד ובישיבת איתרי החרדית.
בשנים 1984–1989 למד לתואר ראשון בחשבונאות וכלכלה באוניברסיטת תל אביב, והשלים את לימודיו בהצטיינות. בשנת 1998 השלים תואר שני במנהל עסקים, אף הוא מאוניברסיטת תל אביב.
בשנת 1987 ייסד יחד עם קובי שטיינמץ את משרד ראיית החשבון שטיינמץ עמינח ושות'.
בשנת 2001 יצא לאור ספרו "המיסוי הפנסיוני וקופות הגמל", שאותו חיבר יחד עם קובי יתח וקובי שטיינמץ.
בשנת 2016, כשלושים שנה אחרי הקמת משרד רואי החשבון, ואחרי שהביא את הפירמה להיות השישית בגודלה בישראל שהעסיקה כ-300 עובדים, מכר את חלקו במשרד לשותפיו.
מאז מכירת חלקו במשרד רואי החשבון שהקים, עוסק עמינח בפעילות ציבורית ובמתן שירותים עסקיים לחברות ובעלי הון.
קריירה צבאית

עמינֹח התגייס לשירות סדיר בצה"ל בשנת 1979. הוא התחיל את שירותו הצבאי בחיל השריון ואת רוב שירותו ביצע בלבנון במסגרת מה שיוכר לימים בכינוי "המערכה ברצועת הביטחון". השתחרר מצה"ל אחרי שנת קבע אחת כקצין בדרגת סגן.
בשירות המילואים התקדם עמינח עד לדרגת אלוף-משנה. שירת כסגן מפקד מחוז דן ובשנים 2005–2011 שימש כמפקד נפת איילון בפיקוד העורף.
ב-5 בספטמבר 2011 חזר עמינֹח לשירות קבע, הועלה לדרגת תת-אלוף, ומונה ליועץ הכספי לרמטכ"ל, ראש המערך הכלכלי של צה"ל וראש אגף התקציבים במשרד הביטחון, והיה ליחיד שמונה לתפקיד זה מחוץ לצבא.
כחלק מתפקידו שימש חבר בפורום המטה הכללי. בעקבות מינוי זה הפקיד את חלקו במשרד רואי החשבון בידי שותפיו למשרד. כעבור שלוש שנים, בנובמבר 2014, סיים עמינח את תפקידו. עם סיום שירותו כיועץ הכספי לרמטכ"ל חזר לפעילותו במשרד שטיינמץ עמינח ושות' עד למכירת חלקו בשותפות.
פעילות ציבורית

מאז מכירת חלקו בפירמת ראיית החשבון שיסד, שימש עמינֹח בתפקידים שונים במגזר הציבורי ובמשק הישראלי.
מאז פרישתו מתפקיד היועץ הכספי לרמטכ"ל משמש עמינח בוועדות שונות של צה"ל: מאז שנת 2014 משמש יו"ר ועדת הסטאז' של צה"ל בתחום ראיית החשבון. במקביל הוא משמש כיו"ר ועדת פרס ההתייעלות של צה"ל. בשנת 2015 שימש יו"ר הוועדה לביטול מבחן הכנסה לנכי צה"ל.
בנובמבר 2019 מונה לדירקטור בתעשייה האווירית ושימש כיו"ר הוועדה לניהול סיכונים, יו"ר ועדת הכספים ויו"ר ועדת ביקורת. בשנת 2021 (9 באוגוסט – 5 בדצמבר), בהיעדר יו"ר דירקטוריון לתעשייה האווירית ובהסכמת הדירקטוריון, מילא עמינֹח את התפקיד, הוא חתום על הדו"חות הכספיים של רבעון 3 בשנה זו.
עמינֹח שימש כדירקטור בחברת עופר השקעות וכדירקטור ויו"ר ועדת הביקורת בחברת צים שבשליטת החברה לישראל שבשליטת עידן עופר.
במרץ 2017 מונה לדירקטור בכי"ל, ושימש עד יולי 2021 יו"ר הוועדה לאיכות הסביבה בחברה.
במהלך 2020 הוביל עמינֹח את ההשתלטות של חברת 'כנפי נשרים תעופה בע"מ' על חברת אל על. ואת השגת היתר השליטה, תחילה לאלי רוזנברג ובהמשך גם לאביו, קני רוזנברג, לאחר שעלה לישראל אף הוא.
חיים אישיים

ראם עמינח, בן למשפחת מייסדי 'הפועל המזרחי', נשוי לרקפת רוסק עמינח, בעבר מנכ"לית בנק לאומי, ולהם שתי בנות. מתגורר ברמת השרון.
עמינח הוא גולש ווינג (Wing foiling) וזכה פעמיים ברציפות (2021–2022) במדליית זהב מטעם איגוד הגלישה הישראלי.
הערות שוליים

↑  עליו ראו: 'משה עמינח', בתוך: תורה ועבודה בחזון ובמעש: תולדות הפועל המזרחי וספור פעלם של מייסדיו, תל אביב: הסתדרות הפועל המזרחי, 1985. עמ' 47.
↑  עליו ראו: נחמיה צבי עמינח באתר 'לקסיקון הספרות העברית החדשה'.
↑  גולן חזני, רו"ח ראם עמינח פורש מהשותפות בפירמת רואי החשבון שהקים, באתר כלכליסט, 9 במרץ 2017.
↑  החלטת הממשלה מס' 981 מיום 9 במאי 2021 על קידום הצעת חוק ממשלתית לעיגון המלצות 'ועדת עמינח'.
רוני גינוסר

| --- | --- |
אין תמונה חופשית
 לידה:  16 ביוני 1987 (בת 37) ישראל צופית, ישראל
 מוקד פעילות:  ישראל 
 תקופת הפעילות:  מ-2007
 עיסוק:  זמרת
 סוגה:  ג'אז, פופ, קלאסיקה ישראלית, קברט, לאדינו, קאנטרי, קלאסיקה עתיקה
 סוג קול:  אלט
 כלי נגינה:  פסנתר, קסילופון, הרמוניקה, כלי הקשה
 חברת תקליטים:  הליקון
 שיתופי פעולה בולטים:  גון הלוי, יובל דור, שגיא סגל
 האתר של רוני גינוסר
 
רוני גינוסר (נולדה ב-16 ביוני 1987) היא זמרת ישראלית, שהתפרסמה בעקבות השתתפותה בתוכנית המציאות "כוכב נולד".
ביוגרפיה

גינוסר נולדה בכפר-סבא, ובהיותה בת 7 החלה את לימודי הפסנתר בקונסרבטוריון הישראלי למוזיקה תל אביב, ומיד אחר כך ובמקביל נטלה חלק במקהלת הילדים של שלמה גרוניך. בגיל העשרה הצטרפה למקהלת לי-רון בניצוחה של רונית שפירא. כמו כן, השתתפה בסדנאות מוזיקה בקנדה ובארצות הברית עם מורים מבית הספר ג'וליארד. למדה בתיכון חדש הרצליה במגמת מוזיקה. גינוסר היא בוגרת רימון - בית הספר לג'אז ומוזיקה עכשווית.
בגיל 19 אובחנה גינוסר כאוטיסטית מסוג סוואנט. על חוויית השונות הנוירולוגית והחברתית דיברה באופן גלוי בראיונות שהתקיימו עמה, וכן בטור מיוחד שכתבה לאתר מאקו לקראת עליית הסדרה "פלפלים צהובים". לדבריה, המוזיקה היא המקום המוגן שלה והיא שתורמת לחיבור בינה ובין הקהל.
בשנת 2010 השתתפה בעונה השמינית של התוכנית "כוכב נולד" והגיעה לשלבים המתקדמים.
ב-2007 הופיעה בפסטיבל הג'אז באילת, שם הוענקה לה מלגת הלימודים לברקלי. בשנת 2011 סיימה לימודים במכללת ברקלי למוזיקה.
ב-2013 הופיעה עם גון הלוי בערב שירי סשה ארגוב "כשאור דולק בחלונך" (על שם השיר באותו השם). במקביל הופיעה עם סימפונט רעננה, הסינפונייטה הישראלית באר שבע, התזמורת הסימפונית ירושלים, בערבי שירים פורטוגל-לאדינו, ובערבי אינדי פופ עם סתו גרמן.
מ-2015 הופיעה לצידו של יובל דור בערב של נשמת ארץ, שירים ארץ ישראליים, ובאנסמבל של "מערב פינת מזרח" עם הגיטריסט ארי קטורזה, המתופף יפתח בועז, והבאסיסט יוסי אוחיון.
ב-2017 החלה להופיע עם הפסנתרן שגיא סגל במופע "מחווה לאייטיז", מופע שבו הושמעו עיבודים חדשים לשירים משנות ה-80. ב-2019 המופע בוצע במסגרת פסטיבל הפסנתר בת"א.
ב-2020 החלה להופיע עם הפסנתרן בן יוסף במופע ובו עיבודים חדשים לשירים צרפתים מן המאה העשרים. המופע בוצע במסגרת "ישראל מחוברת" של בית היוצר.
אלבומים

"חיוכים" (2011): גרסאות כיסוי לנכסי צאן ברזל של הקלסיקה הישראלית
"כחוט השני" (2012): אוסף משוררות / פזמונאיות ישראליות כגון : חמוטל בן זאב; סמדר שיר; צרויה להב; נאוה סמל; נורית בת שחר צפריר; עדית פאנק; רחלי שביט ; רחל שפירא. כל הלחנים הולחנו על ידי רוני גינוסר.
"כשאור דולק בחלונך" (2014): אלבום שהופק מערבי שירי סשה ארגוב בביצוע עם גון הלוי.
"חיים בבועה" (2018) : האלבום "Living in A Bubble" הולחן כולו על ידי רוני גינוסר, נכתב באנגלית, ומספר עליה. "באלבום יש מתח בין הרצון לחשוף את הסוד לבין רחשי הלב שאומרים: "תהיי כמו כולם". באמצעות המוזיקה אני מסירה חומות ובונה גשרים להבעת רגש." לדברי רוני.
הערות שוליים

↑  חגית רון-רבינוביץ', כל מה שאני רוצה זה לשיר, באתר ישראל היום, 15 במרץ 2012
↑  רוני גינוסר, ‏אני חווה באוטיזם סוג של מסע עצמי, באתר ‏מאקו‏, 16 בדצמבר 2010
↑  ynet, רוני גינוסר: "אני מרבה לשיר, לא לדבר", באתר ynet, 18 ביוני 2015
↑   רוני גינוסר: "אני מרבה לשיר, לא לדבר", באתר ynet, 18 ביוני 2015
↑  יעקב בר-און, ‏כוכב "הכל עובר חביבי" תוקף: "ספק אם משהו יישאר מהשירים של ימינו", באתר מעריב אונליין, 27 באוקטובר 2016
↑  כשאור דולק בחלונך - שרים סשה ארגוב באתר דיסק סנטר
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  MusicBrainz: e74d0b06-3b77-49ed-a2bd-6fb451464913
קרל פון מאר

| --- | --- |

 לידה:  14 בפברואר 1858 מילווקי, ארצות הברית 
 פטירה:  10 ביולי 1936 (בגיל 78) מינכן, גרמניה הנאצית 
 מקום קבורה:  Friedhof Solln 
 מקום לימודים:  האקדמיה לאמנות יפה, מינכן 
 הושפע על ידי:  Otto Seitz, קארל גוסו, Henry Vianden, Martin Schauss 
 חתימה:   
 
קרל פון מאר, דיוקן עצמי 1877
קרל פון מאר (באנגלית: Carl von Marr;‏ 14 בפברואר 1858 – 10 ביולי 1936) היה צייר גרמני יליד אמריקה. הוא נולד במילווקי, ויסקונסין, בנו של החרט ג'ון מאר (1831–1921) ואשתו ברטה בודנשטיין מאר (1836–1911).
ביוגרפיה

הוא היה תלמידו של הנרי ויאנדן במילווקי, של קארל גוסוב בברלין, ואחר כך של אוטו שטיץ באקדמיה לאמנויות יפות במינכן.
עבודתו הראשונה, "אחשוורוש, היהודי הנודד", קיבלה מדליה במינכן. אחת התמונות שלו, "פרשת שנת 1813", הייתה בגלריית האנובר המלכותית. "גרמניה" משנת 1906 קיבלה מדליית זהב במינכן, והייתה באקדמיה המלכותית הפרוסית בקניגסברג. בד גדול, "הדגלים", שצויר בשנת 1889, נמצא כעת באוסף המוזיאון לאמנות של ויסקונסין, בווסט בנד, וירג'יניה, בהשאלה קבועה מהעיר מילווקי.
בד אחר, "קיץ - אחר הצהריים", במקור מאוסף פיבי הרסט. משנת 1911 באוסף הקבוע של אוניברסיטת קליפורניה, ברקלי, קיבל מדליית זהב בברלין בשנת 1892.
מאר הפך לפרופסור באקדמיה לאמנויות יפות במינכן בשנת 1893, וב־1895 חבר באקדמיה לאמנויות בברלין.
בשנת 1916 התחתן מאר עם אלזי פלרר מסרשמיט (1872–1919), אלמנתו של הצייר פיוס פרדיננד מסרשמיט (1858–1915). נולדו להם שתי בנות יחד.
בשנת 1917 מונה מאר כיועץ פרטי לממשלת בוואריה. הוא ברח לשווייץ במהלך הרפובליקה הסובייטית הבווארית (1918-19), שחיפשה לעצור אותו בגלל הקשר הפוליטי הזה.
בשנת 1919, מאר הפך למנהל האקדמיה המלכותית במינכן, שם המשיך לעבוד עד פרישתו בשנת 1923.
הוא אובחן כחולה סרטן בשנת 1934.
מאר נפטר ב־10 ביולי 1936 ונקבר בבית העלמין סולן במינכן.
הערות שוליים

↑  Chisholm, Hugh, ed, Marr, Carl, 1911 Encyclopædia Britannica Volume 17
↑  Carl von Marr, essay segment by Thomas D. Lidtke, web.archive.org, ‏2005-11-11
↑  Lidtke, Thomas D. 1986 Carl von Marr: American-German Artist. Exhibition catalogue. West Bend, WI: West Bend Art Museum.
| --- | --- |
בקרת זהויות :  GND: 11679013X  ISNI: 0000 0000 6674 8186  LCCN: n90657819  RKD: 52783  SNAC: w6zt0rzf  SUDOC: 19245269X  ULAN: 500003106  VIAF: 8148718   WorldCat (עם VIAF): 8148718 
קרל פון מאר, הדגלים, 1889
קרל פון מאר, מסתורין החיים, 1879
ראול לופס

| --- | --- |

 לידה:  15 באפריל 1980 (בן 44) ברצלונה שבספרד
 עמדה:  רכז
 גובה:  1.82 מטר
 מספר:  31 
 דראפט:  מקום 24, סיבוב ראשון, 2001 יוטה ג'אז
 קבוצות כשחקן
 1998–2000 2000–2002 2002–2005 2005 2005–2006 2006–2009 2009–2011 2011–2016:  חובנטוד בדאלונה ריאל מדריד יוטה ג'אז ממפיס גריזליס ז'ירונה  ריאל מדריד חימקי מוסקבה בילבאו באסקט
 
ראול לופס מוליסט (ספרדית: Raúl López Molist; נולד ב-15 באפריל 1980 בברצלונה שבספרד) הוא כדורסלן עבר ספרדי ששיחק בעמדת הרכז. גובהו 1.82 מטר. שיחק בנבחרת ספרד.
ביוגרפיה

לופס החל את הקריירה המקצועית שלו במועדון חובנטוד בדאלונה בשנת 1998. בשנת 2000 חתם במועדון הפאר הספרדי ריאל מדריד, זאת לאחר שהרשים את הצוות המקצועי של המועדון במהלך המשחקים שנערכו בין שתי הקבוצות. לופס שיחק בריאל מדריד במשך שתי עונות.
בקיץ 2001 לופס נבחר בסיבוב הראשון של דראפט ה-NBA (מהמקום ה-24 הכללי) על ידי קבוצת יוטה ג'אז. בספטמבר 2002 לופס חתם על חוזה לעונת רוקי אחת אולם לאחר מכן עבר ניתוח עקב פציעה קשה בברכו הימנית. בעקבות הפציעה והניתוח לופס לא שיחק כלל בעונת 2002–2003. לאחר שהחלים מהפציעה שיחק לופס בעונת 2003–2004 בכל 82 המשחקים של העונה הסדירה כרכז השני בקבוצה לאחר קרלוס ארויו. לופס סיים את העונה עם ממוצע של 7 נקודות, 3.7 אסיסטים, 2 ריבאונדים וכ-20 דקות למשחק.
ב-3 באוגוסט 2005, לופס הועבר מהיוטה ג'אז לממפיס גריזליס כחלק מהעסקה הגדולה ביותר בתולדות ה-NBA, עסקה שכללה חמש קבוצות, 13 שחקנים ושתי בחירות דראפט. לאחר חודש שוחרר לופס מהקבוצה. לופס חזר לספרד וחתם בקבוצת ז'ירונה, זאת לאחר שלא מצא קבוצת NBA שתחפוץ בו. לאחר עונה די בינונית במועדון חזר לופס לקדנציה שנייה בריאל מדריד.
לופס משתייך לסגל הנבחרת הלאומית של ספרד משנת 2001. כחלק מנבחרתו הלאומית הוא זכה במדליית הארד באליפות אירופה 2001, במדליית הכסף באולימפיאדת בייג'ינג ובאליפות אירופה בכדורסל 2009.
קטיה לוהר

| --- | --- |

 לידה:  1979 (בת 45 בערך) ציריך, שווייץ 
 מקום לימודים:  Geneva University of Art and Design (2001)  Academy of Art and Design (2004) 
 
קטיה לוהר (בגרמנית: Katja Loher; נולדה בציריך ב-1979) היא אמנית חזותית שווייצרית הידועה בפסלי הווידאו ובמיצבים שלה. לעיתים קרובות היא משלבת אלמנטים של כוריאוגרפיה אורגנית פלנטרית נעה עם פרספקטיבות פנורמיות אוויריות. מבקרי אמנות מחשיבים את יצירותיה כ"מעוררות", "ממדים חלופיים שבהם מתכנסים עבר, הווה ועתיד".
עבודותיה הוצגו במוזיאונים לאמנות במדינות רבות ביניהן איטליה, רוסיה, סין, וארצות הברית. האמנות שלה מיוצגת גם באוספים של מוסדות כמו Swissgrid AG, מוזיאון אולם הקונצרטים של פרת, ומוזיאון ניו-בריטניה לאמנות אמריקאית.
השכלה

לוהר למדה באקול סופרייר דה בוז-אר בז'נבה בשנים 2000–2001, וב-Hochschule für Gestaltung und Kunst בבזל בין השנים 2004-2001, לתואר ראשון באמנות ולדיפלומה באמנות, בהתאמה.
קריירה

שנה לאחר סיום לימודיה השתתפה כמציגה קולקטיבית בביאנלה הראשונה לאמנות עכשווית במוסקבה (2005). כעבור חמש שנים הציגה את יצירותיה בגלריות ברומא, ציריך, נאפולי, תל אביב וסאו פאולו. בשנת 2013 לוהר השיקה לראשונה תערוכת בניו יורק בגלריית C24, שם הציגה תערוכות יחיד נוספות בשנים 2014, 2016 ו-2018. תערוכות יחיד עוקבות של אמנותה  של לוהר נערכו בין השנים 2013–2020 בגלריה אניה טיש (יוסטון, טקסס), כמו גם בגלריית אנדרס תלמן (ציריך, שווייץ) בין השנים 2013-2018.
יצירותיה של לוהר הוצגו בין השאר במוזיאונים הבאים:
Kunsthalle Palazzo (בזל, 2007),  מוזיאון MAXXI  (רומא 2010), (Haus für Kunst Uri (2013, מוזיאון Figge לאמנות (איווה, ארצות הברית, 2014), מוזיאון טלפייר (סוואנה, GA, ארצות הברית, 2015), מוזיאון הרמיטאז'  (סנט פטרסבורג, רוסיה 2005), מוזיאון האמנות של ימינו (בייג'ינג, סין 2016), מוזיאון ברוס (גריניץ', ארצות הברית, 2017), מוזיאון לונג (שנחאי, סין 2014), מוזיאון סן חוזה לאמנות (סן חוזה, קליפורניה, ארצות הברית, 2014), ומוזיאון ניו בריטניה לאמנות אמריקאית (ניו בריטניה, CT, ארצות הברית, 2015).
המיצבים האודיו-ויזואליים של לוהר הוצגו בהרבה אתרים ופסטיבלים באוויר הפתוח ברחבי העולם, ביניהם פסטיבל פרינג' דבלין בשנת 2006, ה- SURGE לפסטיבל 798 לאמנויות 2007 בבייג'ינג, פסטיבל פראג לאמנות עכשווית בשנת 2010, פסטיבל הגל הבא של האקדמיה למוזיקה בברוקלין בשנת 2014, פסטיבל PULSE (סוואנה, ג'ורג'יה) בשנת 2015, יריד האמנות בהודו (שגרירות שווייץ, ניו דלהי, 2018), ופסטיבל נואו לה מורן (מאוריציוס, 2019).
לוהר זכתה בין השאר בפרס ״CreaTVty למדיה חדשה״ אותו קיבלה בשנת 2004 ממרכז ההפקה בטלוויזיה ציריך, בשנת 2008 קיבלה מעון-אמן למשך חצי שנה בברלין מטעם מחלקת התרבות בעיר הולדתה שפהאוזן, ובשנת 2010 קיבלה את Award Art Credit מהעיר בזל.
מקורות מידע לאמנות ועיתונים סקרו את עבודותיה של לוהר, ואף נכתב עליהן בסדרת ספרים מרובת כרכים שפרסמה גלריית אנדרס תלמן.
יצירותיה

במיצביה משתמשת לוהר לעיתים קרובות במגוון חפצים צפים בצורת בועות זכוכית, כמסכים עליהם מוקרנים רצפים אורקוליים עוקבים. רצפים אלו מציגים כוריאוגרפיות שונות שצולמו מלמעלה, קישוטים נעים וטקסטים פואטים המעלים שאלות קיומיות.
בין מיצביה בשנים האחרונות נמנים: "Vuela Vuela" ,"Videoplanet-Orchestra" ,"Bang Bang" ,"Bubbles", ו-"What happens to the swallows who are late for spring".
עבודתה בשם "?Where Does The Rainbow End" מוצגת באופן קבע במטה הראשי של חברת החשמל של שווייץ בעיר אראו. זהו וידאו בן שבעה חלקים בו נראות דמויות נמלים נעות בין יסודות הטבע (מים, אדמה, אוויר ואש) ולאחר מכן אל תוך ״חלומות״, ובכך מעלות בצופה הרהורים פילוסופיים כנגד סביבת עבודה מורכבת מבחינה טכנית.
ב-2021, לוהר הציגה לראשונה את "פלנקטון מניפסטו" בעיר העתיקה של ציריך. זהו מיצב וידאו ופיסול העשוי צורות זורמות ומאירות, רמז לפלנקטון הים וחשיבותו האקולוגית. המיצג מלווה מוזיקה, ריקודים, תלבושות ושירה.
קרולינה גוצ'בה

| --- | --- |

 לידה:  28 באפריל 1980 (בת 44) ביטולה, הרפובליקה הפדרלית הסוציאליסטית של יוגוסלביה 
 מוקד פעילות:  הרפובליקה הפדרלית הסוציאליסטית של יוגוסלביה, מקדוניה הצפונית 
 תקופת הפעילות:  מ-1991
 סוגה:  פופ
 שפה מועדפת:  מקדונית 
 חברת תקליטים:  סיטי רקורדס 
 www.karolinagoceva.net
 פרופיל ב-IMDb
 
קרולינה גוצ'בה (במקדונית: Каролина Гочева; נולדה ב-28 באפריל 1980) היא זמרת מקדונית. היא ייצגה את מקדוניה הצפונית באירוויזיון 2002 וב-2007, במקומות ה-19 וה-14 בהתאמה.
ביוגרפיה וקריירה

גוצ'בהה נולדה ב-28 באפריל 1980 בביטולה.
ב-1991, כשהייתה בת 10, הופיעה גוצ'בה בפסטיבל הילדים Si-Do (אנ') ובפסטיבל השנתי מקפסט (אנ') עם השיר "Mamo, pušti me". מאז היא השתתפה בעוד פסטיבלים לאומיים בשביל לקדם את קולה וכישרונה.
היא השתתפה באופן קבוע בסקופיה פסט (אנ'). ההופעה הראשונה בפסטיבל זה היה ב-1994 כאשר ביצעה את השיר "Koj da ti kaže". בשנים שלאחר מכן, היא השתתפה והגיעה למקומות גבוהים בפסטיבלים נוספים, ובמיוחד בסקופיה פסט. ב-1996 השתתפה גוצ'בה עם השיר "Ma, ajde kaži mi" והגיעה למקום ה-9. ב-1998 היא השתתפה עם השיר "Ukradeni noќi" והגיעה למקום הרביעי.
ביוגרפיה וקריירה > Avalon Production

ב-2000, חתמה בחברת התקליטים Avalon Production, עליה יצא אלבום הבכורה שלה "Jas imam pesna". עם אלבומה הראשון שיצא, היא לקחה חלק בבחירת השירים האירוויזיון המקדונית. גוצ'בה הגיעה למקום השני עם השיר "Za nas". לאחר הקידום באמצעות קונצרטים ופסטיבלים, היא הוציאה את אלבומה השני "Zošto sonot ima kraj" ב-2002. היא זכתה לפופולריות רבה יותר ביוגוסלביה, על ידי הופעה בפסטיבל Sunčane Skale עם השיר "Kaži mi". היא הוציאה את השיר "Ti možeš" ואת "Ke bide se vo red" כסינגלים במקדוניה הצפונית. באלבומה היא כללה שלוש גרסאות באנגלית לשיריה תחת הכותרת "I'm looking for Jamaica"‏, "You could" ו-"Tell me".
ביוגרפיה וקריירה > אירוויזיון 2002

הצלחתה של גוצ'בה גדלה ב-2002, כאשר זכתה במקום הראשון בסקופיה פסט (אנ') עם השיר "Od nas zavisi", שאיפשר לה לייצג את מקדוניה הצפונית באירוויזיון. באירוויזיון 2002, היא סיימה במקום ה-19.
ביוגרפיה וקריירה > 2003–2006

במרץ 2003, היא הוציאה את אלבומה השלישי "Znaeš kolku vredam". היא הוציאה וידאו קליפים לשירים "Hipokrit"‏, "Ljubov pod oblacite" ו-"Sreščemo se opet". לאחר הוצאת האלבום השלישי, הקריירה שלה התרחבה לאחר שהיא הוציאה תקליטורים בסרביה, מונטנגרו, בוסניה והרצגובינה, קרואטיה וסלובניה. היא נכנסה לאולפנים והקליטה את כל שיריה מהאלבום השלישי שלה בסרבית כדי שתוכל לפנות לשוק רחב יותר באזורים אלו. אלבומה הראשון בשפה הסרבית נקרא "Kad zvezde nam se sklope...kao nekada".
ב-2005, גוצ'בה השתתפה בפסטיבל Sunčane Skale עם השיר "Ruža Ružica", והגיעה למקום ה-4 בפסטיבל. היא גם הוציאה את השיר "Se lažam sebe". בסוף 2005, היא הוציאה את האלבום "Vo zaborav".
ביוגרפיה וקריירה > אירוויזיון 2007

קרולינה גוצ'בה השתתפה, וזכתה, בסקופיה פסט (אנ') עם השיר "Mojot svet". היא נהייתה לאמנית הראשונה שייצגה את מקדוניה הצפונית פעמיים בתחרות האירוויזיון. היא התמודדה בחצי הגמר בהלסינקי, פינלנד ב-10 במאי 2007 והעפילה לגמר. בגמר, ב-12 במאי 2007, היא הגיעה למקום ה-14 עם 73 נקודות.
ביוגרפיה וקריירה > 2007–2008

ב-15 בדצמבר 2007, היא השתתפה בפסטיבל Radijski עם השיר "Kad te nema", וסיימה במקום השני. היא זכתה בפרס על הקומפוזיציה הטובה ביותר. ביוני 2008 הוציאה גוצ'בה את אלבומה החמישי, בשם "Makedonsko devojče". כל השירים של האלבום נכתבו תחת השפעת מוזיקת הפולק המסורתית. הסינגל הראשון של האלבום, "Ptico malečka", נהיה להיט ענק במקדוניה הצפונית. בנוסף, אלבום זה הוא האלבום הנמכר ביותר במקדוניה הצפונית לשנת 2008. בדצמבר 2008 יצא האלבום בסרביה ובמדינות יוגוסלביה לשעבר על ידי City Records (אנ').
ביוגרפיה וקריירה > 2009 - הווה

גוצ'בה הודיעה על שיתוף פעולה עם המוזיקאי הסרבי וויקוה סקיי (אנ'). הסינגל "Kraj" היה בראש מצעדים רבים במקדוניה הצפונית ובמדינות יוגוסלביה לשעבר. קרולינה ביצעה את הסינגל בטקס הפתיחה של העונה השלישית של האח הגדול. הסינגל "Za Godina, Dve" הוא בלדה עוצמתית המספרת על סיום מערכת יחסים. השיר נהיה להיט רדיו מיידי במקדוניה הצפונית, והוא קודם בתוכנית הטלוויזיה הסרבית "Sve Za Ljubav" ובחצי הגמר של עונת ה-VIP הרביעית של האח הגדול.
חיים אישיים

היא יצאה עם מיח'לו, בנו הבכור של המנהיג הצבאי הסרבי ז'לקו רזנטוביץ', בין השנים 2002–2004.
דיסקוגרפיה

Mamo, pušti me (1992)
Jas Imam Pesna (2000)
Zošto Sonot Ima Kraj (2002)
Znaeš Kolku Vredam (2003)
Kad zvezde nam se sklope...kao nekada (2003)
Vo Zaborav (2005)
U Zaboravu (2006)
Makedonsko Devojče (2008)
Kapka Pod Neboto (2010)
Najubavi Pesni (2012)
Makedonsko Devojče 2 (2014)
Izvor (2018)
ראו גם

מקדוניה הצפונית באירוויזיון
הערות שוליים

↑  Bohlman, Philip V. (2004). The music of European nationalism. Santa Barbara, Calif.: ABC-CLIO. p. 2. ISBN 978-1-57607-270-7. נבדק ב-6 בפברואר 2011. {{cite book}}:  (עזרה)
↑  "Eurovision Song Contest 2002". European Broadcasting Union. ארכיון מ-2017-02-10. נבדק ב-6 בפברואר 2011. {{cite web}}:  (עזרה)
↑  "Stara arhiva". Blic.rs. ארכיון מ-2015-10-16. נבדק ב-1 במרץ 2014. {{cite web}}:  (עזרה)
| --- | --- |
בקרת זהויות :  ISNI: 0000 0004 6237 3670  MusicBrainz: 6fe98a86-93cf-4e5a-8269-163a117d24d5  VIAF: 1185154260682624480008   WorldCat (עם VIAF): 1185154260682624480008 
גוצ'בה מייצגת את מקדוניה הצפונית באירוויזיון 2007
קרל סנדברג

| --- | --- |

 לידה:  6 בינואר 1878 גיילסברג, ארצות הברית 
 פטירה:  22 ביולי 1967 (בגיל 89) פלאט רוק, ארצות הברית 
 מדינה:  ארצות הברית 
 מקום קבורה:  Carl Sandburg Birthplace Historic Site 
 מקום לימודים:  קולג' לומברדית 
 שפות היצירה:  אנגלית 
 בן או בת זוג:  Lilian Steichen 
 פרסים והוקרה:  פרס פוליצר בהיסטוריה (1940)  פרס פוליצר לשירה (1919)  מדליית רוברט פרוסט (1952)  פרס פוליצר לשירה (1951)  מדליית החירות הנשיאותית (1964)  פרס גראמי (1959) 
 חתימה:   
 
קרל אוגוסט סנדברג (באנגלית: Carl Sandburg;‏ 6 בינואר 1878 - 22 ביולי 1967) היה משורר אמריקאי.
ביוגרפיה

סנדברג נולד בגיילסברג שבאילינוי למשפחה של מהגרים משוודיה, וחוויות ילדותו במערב התיכון, עם תנופת העיור העצומה שחווה בנעוריו, היו לתשתיות שירתו. הוא החל לעבוד בגיל צעיר מאוד כדי לסייע בפרנסת המשפחה. הוא אחז במלאכות רבות, ובין השאר היה: כבאי ומצחצח נעליים, חקלאי ומחלק חלב, חייל במלחמה נגד ספרד ותלמיד מכללה.
סנדברג החל לפרסם את שיריו הראשונים בעת שלמד במכללה. ומראשית פרסומו היה משורר מעורב שנושאי חברה צדק חברתי ופוליטיקה היו נושאים מרכזיים בשירתו. בעת לימודיו במכללה, הבחין בכישרונו מורה נערץ, שגם תמך ועודד את סנדברג להמשיך ולעסוק בשירה. ספר שיריו הראשון יצא לאור בשנת 1904.
בשנת 1967 נפטר סנדברג בביתו בקרוליינה הצפונית.